На основу члана 30. став 4. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17 и 11/18) и тачке II Предлога Комисије за доделу средстава у области спорта, бр. 66-1/2019-III од 04. јануара 2019. године,

Општинско веће општине Инђија, на седници одржаној дана 15. јануара 2019. године, донело је

**РЕШЕЊЕ**

**О ОДБИЈАЊУ ПРЕДЛОЖЕНИХ ГОДИШЊИХ ПРОГРАМА СПОРТСКИХ ОРГАНИЗАЦИЈА**

**ЗА ФИНАНСИРАЊЕ ИЛИ СУФИНАНСИРАЊЕ ПОТРЕБА И ИНТЕРЕСА ГРАЂАНА У ОБЛАСТИ СПОРТА ИЗ БУЏЕТА ОПШТИНЕ ИНЂИЈА ЗА 2019. ГОДИНУ**

**I**

 **ОДБИЈАЈУ СЕ** предложени Годишњи програми спортских организација који не испуњавају критеријуме у погледу носиоца програма, форме програма, адекватности програма или су искључени из евалуационог процеса у складу са чланом 25 и 26 Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија, и то следећих носилаца предлога програма:

|  |  |  |
| --- | --- | --- |
| **Редни број из табеле 1 у тачки I Предлога Комисије**  | **Назив спортске организације** **носиоца предложеног годишњег програма** **који се одбија, седиште, заводни број предмета (предлога годишњег програма)** | **Разлог одбијања - спортске организације које не испуњавају услове у погледу носиоца програма, форме програма и адекватности предложеног програма, у складу са Законом, Одлуком и Правилником; Разлог одбијања - табела вредновања предлога: број бодова у секцијама 1 и 2, укупан број бодова за предлог годишњег програма и други разлози у складу са чл. 25. и 26. Правилника;** |

|  |  |  |
| --- | --- | --- |
| 33 | Карате клуб „Сенсеи“, Инђијабр.предмета: 100/2018; Предлог годишњег програма учешћа спортске организације у домаћим и европским клупским такмичењима (област: чл.137.став 1. тачка 5) Закона о спорту) | Чл. 137. став 4. Закона о спорту / Члан 5. Правилника - не испуњава критеријуме у погледу носиоца програма - Клуб није члан надлежног националног гранског спортског савеза |
| 40 | Удружење спортских риболоваца „Дунавац“, Крчединбр. предмета: 80/2018; Предлог програма изградње, одржавања, опремања и одржавања спортских објеката(област: чл.137.став 1. тачка 2) Закона о спорту) | Чл. 116. став 5. Закона о спорту / Члан 42 - 44 Правилника. Носилац програма не испуњава услове. Предлог искључен из евалуационог процеса у првој фази поступка одобравања програма.  |

**II**

Ово решење објавити у „Службеном листу општине Инђија“.

**ОПШТИНСКО ВЕЋЕ**

**ОПШТИНА ИНЂИЈА**

 **Број:40-19/2019-III Председник,**

 **Дaтум:15. јануар 2019. године Владимир Гак**

 **Инђија**

**ОБРАЗЛОЖЕЊЕ**

Правни основ за доношење Решења о одбијању предложених годишњих програма спортских организација за финансирање или суфинансирање потреба и интереса грађана у области спорта из буџета општине Инђија за 2019. годину, садржан је у члану 30. став 4. Правилника о ближим критеријумима и начину одобравања програма и доделе средстава за финансирање или суфинансирање потреба и интереса грађана у области спорта из буџета општине Инђија („Службени лист општине Инђија“, број 29/17 и 11/18), којим је утврђено да Општинско веће, на предлог Комисије, доноси одлуку о одбијању програма, уколико је предлог годишњег програма искључен из евалуационог процеса у складу са чланом 25. став 3. и 4. и чланом 26. став 3. и 4. Правилника.

Након извршеног стручног прегледа и оцене поднетих предлога годишњих програма, Комисија је, дана 04. јануара 2019. године, сачинила обједињени предлог годишњих програма у области спорта на територији Општине за буџетску 2019. годину, предложила износ средстава за сваки појединачни програм, као и предлог о одбијању предложених годишњих програма који нису испунили потребне услове, и критеријуме у складу са чл. 25. и 26. Правилника, и доставила их Општинском већу на даљу надлежност.

Предлог Комисије за доделу средстава у области спорта, бр. 66-1/2019-III од 04. јануара 2019. године, саставни је део материјала у прилогу предлога овог Решења.

 **Општинска управа општине Инђија,**

 **Одељење за друштвене делатности**